  Виталий Пронин Нылъёс пӧлын вормисьёс26-тӥ-29-тӥ декабре Ижысь А. Демидов нимо спорткомплексын биатлонъя «Ижысь винтовка» ӵошатскон ортче. Отчы пырисько 200 пала спортсменъёс. «Ижысь винтовка» туэ 49-тӥзэ радъяське. Спортсменъёслэсь ӵошатсконзэс дунъяны вуэмын Россиысь Биатлонистъёслэн союзлэн президентэз Владимир Драчёв. Нылкышноос 15 иськеме бызьылӥзы. Индивидуальной гонкаын котькуд кырыж ыбем понна 1 минут штраф ватсаськиз. Стартэ 43 спортсмен потӥз Соос пӧлын дуннелэн кубокез понна ӵошатсконэ пыриськемъёс но - Анастасия Морозова, Евгения Павлова, Светлана Миронова но Маргарита Васильева. Удмуртиысь нылкышно спортсменъёс пӧлазы ӧвӧл. Ульяна Кайшева тазалыксэ юнматэ, нош солэн сузэрез но шаерысьтымы мукет нылъёсмы юниоръёслэн IBU ӵошатсконазы пырисько. Вормисьёс луизы Наталья Гербулова (Красноярск), Маргарита Васильева (Красноярск) но Лариса Куклина (ЯНАО). Воргоронъёс 10 иськеме (спринт) бызьылӥзы, стартэ 71 спортсменъёс пыриськизы. Вормон басьтӥзы Алексей Слепов (Санкт-Петербург), Павел Магазеев (Санкт-Петербург) но Максим Цветков (Москва). Удмуртиысь спортсменъёсмы 30 кужмоез пӧлы но ӧз шеде. Валентина Емельянова Туспуктэмез авторлэн  